આ અંગેની વધુ માહિતી આપતાં સ્થાનિકોએ જણાવ્યું હતું કે પરા વિસ્તારમાં જવા માટેનો એક જ માત્ર આ રોડ આધુનિક બનાવવા માટે ટેન્ડર બહાર પાડવામાં આવ્યું હતું. જેમાં રોડની લંબાઈ ૧.૫૩૦ કિમી હતી. આ કામને શરૂ કરવાની તા. ૨૨મી જાન્યુઆરી ૨૦૧૮ અને પૂર્ણ કરવાની તારીખ ૨૧મી ઓક્ટોબર ૨૦૧૮ની હતી. કામનો ઈજારો નીલકંઠ કંપની નડિયાદને આપેલ હતો. અને તમામ નાણાં રાજ્ય સરકારના પ્રોજેક્ટ ભંડોળમાંથી ફાળવવામાં આવ્યા હતા. પરંતુ ગત સોમવારે રાત્રે વરસેલા એક જ વરસાદના પગલે આ રોડ તૂટી ગયો હતો. આ રોડ ઉપર આવેલ માટી ટીપીકલ હોઈ તેનું ક્રોસ સેકશન મુજબ કરવાનું હતું. પરંતુ સ્થાનિક કોન્ટ્રાક્ટ એજન્સીએ કામ કરતા આ મુજબ કામ નહીં કરતાં રોડના કામને પૂર્ણ કરવાની તારીખ પહેલાં ઠેર-ઠેર તૂટી ગયો તેમજ ગરનાળા આસપાસ વિકટ સ્થિતિ સર્જાઈ હતી તેમજ ગાબડાંઓ પડ્યા હતા.